CELEX: 62011CN0612
Language: mt
Date: 2011-11-30 00:00:00
Title: Kawża C-612/11: Talba għal deċiżjoni preliminari mressqa mit-Tribunale di Milano (l-Italja) fit- 30 ta’ Novembru 2011 — Proċeduri kriminali kontra Vincenzo Veneruso

3.3.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 65/4
            
         Talba għal deċiżjoni preliminari mressqa mit-Tribunale di Milano (l-Italja) fit-30 ta’ Novembru 2011 — Proċeduri kriminali kontra Vincenzo Veneruso
   (Kawża C-612/11)
   2012/C 65/07
   Lingwa tal-kawża: it-Taljan
   
      Qorti tar-rinviju
   
   Tribunale di Milano
   
      Partijiet fil-kawża prinċipali
   
   Vincenzo Veneruso
   
      Domandi preliminari
   
   L-Artikoli 43 KE u 49 KE, li jirrigwardaw il-libertà ta’ stabbiliment u l-libertà li jiġu pprovduti servizzi fis-settur tal-imħatri fuq avvenimenti sportivi, jawtorizzaw leġiżlazzjoni nazzjonali li tistabbilixxi monopolju u sistema ta’ liċenzji u awtorizzazzjonijiet li, f’numru determinat ta’ liċenzji, tipprovdi:
   
               (a)
            
            
               l-eżistenza ta’ tendenza ġenerali li tħares lid-detenturi ta’ liċenzji maħruġa f’perijodu preċedenti abbażi ta’ proċedura li eskludiet illegalment parti mill-operaturi;
            
         
               (b)
            
            
               il-preżenza ta’ dispożizzjonijiet li jiggarantixxu, fil-fatt, iż-żamma ta’ pożizzjonijiet kummerċjali miksuba fi tmiem ta’ proċedura li, eskludiet illegalment parti mill-operaturi (bħal, pereżempju, il-projbizzjoni għal operaturi liċenzjati ġodda li jistabbilixxu l-fergħat tagħhom eqreb minn distanza speċifika lejn dawk eżistenti);
            
         
               (c)
            
            
               l-iffissar ta’ każijiet li jwasslu għar-revoka tal-liċenzja u għal kisba ta’ depożiti ta’ garanzija ta’ ammonti kbar ħafna, inkluż il-każ fejn il-persuna liċenzjata topera attivitajiet ta’ logħob tal-ażżard transkonfinali, direttament jew indirettament, simili għal dawk li tkopri l-liċenzja?